b'\n_START_ARTICLE_\nMali Babilon\n_START_SECTION_\nObjava\n_START_PARAGRAPH_\nPrvo dejanje \xc4\x8cufarjeve petdejanke je iz\xc5\xa1lo v Sodobnosti \xc5\xa1t.1/2 \xc5\xbee leta 1938. dLib Leto kasneje je iz\xc5\xa1el ponatis v zasilni prozni obliki, ki pa lahko slu\xc5\xbei odrom za uprizoritev. (COBISS)\n_START_SECTION_\nVsebina\n_START_PARAGRAPH_\nGroteska se dogaja pono\xc4\x8di na pokopali\xc5\xa1\xc4\x8du, kjer \xc5\xa1pekulant, tihotapec in tat v mrtva\xc5\xa1nici skrivajo svoje blago. Prodati ga \xc5\xbeelijo trgovcu, ki pa odla\xc5\xa1a s pla\xc4\x8dilom. Isto\xc4\x8dasno se v bli\xc5\xbenjem parku odvija veselica. Me\xc5\xa1\xc4\x8dani se zabavajo na korist siromakov. Godba odmeva na pokopali\xc5\xa1\xc4\x8de. Pojavi se Henrik, sin bogatega gospoda Gorjana, ki naj bi posredoval pri kup\xc4\x8diji. Zaplete se v pogovor z enorokim invalidom in izve, da je na pokopali\xc5\xa1\xc4\x8du oddelek ponesre\xc4\x8dencev iz kamnoloma njegovega o\xc4\x8deta. Novica ga pretrese, zato se umakne pred zvezo s Sonjo, ki jo prepusti \xc5\xa1tudentu Mirku. Zaplete se s tajnico Majo, ko pa se svojega dejanja zave, se v obupu ustreli. Nato ob njegovem truplu modrujejo grobar, policaj in tihotapci, godejo pa mu godci z veselice.\n_START_SECTION_\nLiterarna zgodovina\n_START_PARAGRAPH_\nFranc Zadravec pravi, da avtor socialno grotesko spremeni v napol moralno obto\xc5\xbebo, ki je bolj pogovorna kot srhljiva. Namesto da bi razburjali groteskni pojavi sami po sebi, jih morajo pripovedovati osebe.'